open-index/open-wikipedia-markdown huggingface dataset:
ดาวิด เบ็น-กูรีย็อน

**ดาวิด เบ็น-กูรีย็อน** (, , ชื่อเกิด **ดาวิท กรืน**; 16 ตุลาคม ค.ศ. 1886 – 1 ธันวาคม ค.ศ. 1973) เป็นผู้ก่อตั้งและเป็นนายกรัฐมนตรีคนแรกของประเทศอิสราเอล เขาเป็นผู้นำที่สำคัญของไซออนนิสม์ และเป็นหัวหน้าผู้บริหารขององค์กร ในปี ค.ศ.1946 เขาได้เป็นหัวหน้าของชาวยิวในปาเลสไตน์ ในภายหลังได้เป็นผู้บริหารหน่วยงานของชาวยิวในปาเลสไตน์และเขายังช่วยให้ชาวยิวในปาเลสไตน์เป็นอิสระ ในวันที่ 14 พฤษภาคม ค.ศ.1948 เขาได้ประกาศจัดตั้งประเทศอิสราเอลและลงนามประกาศอิสรภาพของอิสราเอลเป็นครั้งแรก

เป็น ผู้ก่อตั้งหลักของรัฐอิสราเอลและนายกรัฐมนตรีคนแรกของประเทศ เขาถือกำเนิดจากพ่อแม่ชาวโปแลนด์เชื้อสายยิวที่ Płońsk ซึ่งในเวลานั้นเป็นส่วนหนึ่งของคองเกรสโปแลนด์ เขาอพยพไปยังภูมิภาคปาเลสไตน์ของจักรวรรดิออตโตมันใน ค.ศ. 1906 หลังใช้ชื่อเบ็น-กูรีย็อนใน ค.ศ. 1909  เขาขึ้นมาเป็นผู้นำที่โดดเด่นของชุมชนยิวในปาดลสไตน์ในอาณัติตั้งแต่ ค.ศ. 1935 จนกระทั่งสถาปนารัฐอิสราเอลใน ค.ศ. 1948 ที่เข้ามาปกครองจนถึง ค.ศ. 1963 โดยพักระยะสั้นใน ค.ศ. 1954–55

ความสนใจในขบวนการไซออนิสต์ของเบ็น-กูรีย็อนพัฒนาขึ้นในช่วงต้นของชีวิต นำพาเขาให้เป็นผู้นำไซออนิสต์คนหลักและหัวหน้าผู้บริหารองค์กรไซออนนิสต์โลกใน ค.ศ. 1946 เขากลายเป็นผู้นำชุมชนยิวในปาเลสไตน์โดยพฤตินัยและส่วนใหญ่เป็นผู้นำการเคลื่อนไหวเพื่อรัฐยิวอิสระในปาเลสไตน์ในอาณัติ ในฐานะหัวหน้า Jewish Agency ตั้งแต่ ค.ศ. 1935 และภายหลังเป็นประธาน Jewish Agency Executive 

ณ วันที่ 14 พฤษภาคม ค.ศ. 1948 เขาประกาศสถาปนาประเทศอิสราเอลอย่างเป็นทางการ และเป็นบุคคลแรกที่ลงนามคำประกาศอิสรภาพอิสราเอลที่เขามีส่วนช่วยเขียน ในสมัยของเบ็น-กูรีย็อน สงครามอาหรับ–อิสราเอล ค.ศ. 1948 พบการรวมตัวกันของกองกำลังติดอาวุธชาวยิวต่าง ๆ เข้าสู่กองกำลังป้องกันอิสราเอล (IDF) และการขับไล่กับอพยพหนีของประชากรอาหรับปาเลสไตน์ส่วนใหญ่ ภายหลังเขาเป็นที่รู้จักในฐานะ "บิดาผู้ก่อตั้งอิสราเอล" หลังสงคราม เบ็น-กูรีย็อนดำรงตำแหน่งนายกรัฐมนตรีคนแรกและรัฐมนตรีว่าการกระทรวงกลาโหมของอิสราเอล ในฐานะนายกรัฐมนตรี เขาช่วยสร้างสถาบันของรัฐ เป็นประธานในโครงการระดับชาติที่มุ่งพัฒนาประเทศ เขายังควบคุมการเข้ามาของผู้อพยพชาวยิว นโยบายต่างประเทศที่สำคัญของเขาคือการปรับปรุงความสัมพันธ์กับประเทศเยอรมนีตะวันตกผ่านข้อตกลงค่าปฏิกรรมสงคราม เพื่อชดเชยการยึดทรัพย์สินชาวยิวของพวกนาซีในช่วงฮอโลคอสต์

## อ้างอิง

## แหล่งข้อมูลอื่น

* 
* Special Report David Ben-Gurion BBC News
* "David Ben-Gurion (1886–1973)" Jewish Agency for Israel
* David Ben-Gurion's Personal Correspondence and Historical Documents Shapell Manuscript Foundation
* Annotated bibliography for David Ben-Gurion from the Alsos Digital Library for Nuclear Issues
* March 2011 Ben-Gurion and Tewfik Toubi finally meet (28 October 1966)
* David Ben-Gurion personal manuscripts
* 


หมวดหมู่:บุคคลที่เกิดในปี พ.ศ. 2429
หมวดหมู่:บุคคลที่เสียชีวิตในปี พ.ศ. 2516
หมวดหมู่:ประธานาธิบดีอิสราเอล
หมวดหมู่:นายกรัฐมนตรีอิสราเอล
หมวดหมู่:รัฐมนตรีว่าการกระทรวงกลาโหมอิสราเอล
หมวดหมู่:ชาวยิวโปแลนด์
หมวดหมู่:ผู้นำในสงครามเย็น
หลิว ซงเหริน

**หลิว ซงเหริน** (จีนตัวเต็ม:  劉松仁, จีนตัวย่อ: 刘松仁, พินอิน: Liú Sōngrén; ) เป็นนักแสดงและผู้กำกับภาพยนตร์ชาวฮ่องกงที่มีชื่อเสียง โดยเฉพาะในยุคทศวรรษที่ 70 และ 80 เกิดเมื่อวันที่ 14 ตุลาคม ค.ศ. 1949 ที่ฮ่องกง หลิว ซงเหรินเข้าสู่แวดวงการแสดงเมื่อปี ค.ศ. 1971 กับทางสังกัด ATV และกับทาง TVB เมื่อปี ค.ศ. 1976 โดยมีชื่อเสียงมาจากการเล่นซีรีส์แนวกำลังภายในชุดต่าง ๆ เช่น ในบทของ เล็กเซียวหงส์ ในชุด หงส์ผงาดฟ้า, ฤทธิ์ดาบวงพระจันทร์, ศึกสองนางพญา, *[[จิ๋นซีฮ่องเต้ (ภาพยนตร์จีนชุด)|The Rise of the Great Wall]]* หรือ *จิ๋นซีฮ่องเต้* ในปี ค.ศ. 1986 คู่กับ หมีเซียะ ในบทของ จิงเคอ นักลอบสังหารจากแคว้นเยี่ยน,  *[[Condor In September]]* หรือ *เหยี่ยวเดือนเก้า* คู่กับ กู้ กวงจง และ เปาบุ้นจิ้น ขุนศึกตระกูลหยาง เป็นต้น

## ผลงานการแสดง
**[[Zu - Warriors from the Magic Mountain]]* (1983)
**[[จิ๋นซีฮ่องเต้ (ภาพยนตร์จีนชุด)|The Rise of the Great Wall]]* (1986)
**[[Condor In September]]* (1986)
**[[The Greed of Man]]* (1992-ทั้ง 3 ภาค)
**[[The Great General]]* (1994)
**[[State of Divinity (2000 TV series)|State of Divinity]]* (2000)
**[[The Heaven Sword and Dragon Saber (2000)|The Heaven Sword and Dragon Saber]]* (2000)
**[[Point of No Return (TV series)|Point of No Return]]* (2003)
**[[สี่พยัคฆ์พิทักษ์มังกร|Tianxia Diyi]]* (2004)
**[[Hard Fate]]* (2005)
**[[Eight Heroes]]* (2006)
**[[The Drive of Life]]* (2007)
**[[สามก๊ก ขุนศึกเลือดมังกร|Three Kingdoms: Resurrection of the Dragon]]* (2008-บทรับเชิญเป็น โจโฉ)
**[[8 ดาบทรมาน 6 ดาบสังหาร|14 Blades]]* (2010)
**[[The Tale of the Royal Seamstress]]* (2010)
**[[ฝ่ามิติลิขิตสวรรค์|Scarlet Heart]]* (2011)

## อ้างอิง

## แหล่งข้อมูลอื่น
*เว็บไซต์อย่างเป็นทางการส่วนตัว

หมวดหมู่:นักแสดงฮ่องกง
หมวดหมู่:ผู้กำกับภาพยนตร์ชาวฮ่องกง
กราสมาสเตอร์

**เดสโซกราสมาสเตอร์** () เป็นพื้นผิวของสนามกีฬาที่ประกอบขึ้นจากพื้นหญ้าธรรมชาติผสมกับเส้นใยประดิษฐ์ โดยยิงหญ้าเทียมเส้นใยลึก 20 เซนติเมตร เป็นจำนวน 3% ของผิวสนาม เมื่อหญ้าเจริญเติบโตก็ผูกรากเข้ากับรากเทียมเส้นใย ผู้ออกแบบกล่าวว่า การออกแบบเพื่อสร้างความแข็งแกร่ง ในการช่วยยึดเกาะโครงสร้าง รวมทั้งช่วยในการระบายน้ำได้ดี ทำให้เล่นบนสนามได้ดีขึ้น ได้รับการพัฒนาและจดสิทธิบัตรโดย Desso Sports เมื่อปี ค.ศ. 1993 ปัจจุบันพื้นผิวนี้ได้รับการพัฒนาโดย Tarkett Sports หลังจากการเข้าครอบครอง Desso Sports และเปลี่ยนชื่อใหม่เป็นกราสมาสเตอร์

มีการใช้ผิวหญ้านี้ในฟุตบอลโลก 2010 ในแอฟริกาใต้ ติดตั้งที่สนามกีฬาอึมบอมเบลา และสนามกีฬาปีเตอร์โมกาบา และยังมีใช้ที่สนามกีฬาเวมบลีย์และสนามกีฬาทอตนัมฮอตสเปอร์ในประเทศอังกฤษ

## แหล่งข้อมูลอื่น
* Desso GrassMaster

หมวดหมู่:อุปกรณ์ฟุตบอล
กลยุทธ์น่านน้ำสีคราม

**กลยุทธ์น่านน้ำสีคราม** () เป็นหนังสือเกี่ยวกับกลยุทธ์ทางธุรกิจ เขียนโดย W. Chan Kim และ Renée Mauborgne จากสถาบันกลยุทธ์น่านน้ำสีคราม (The Blue Ocean Strategy Institute) ที่อินซีด (INSEAD) ตีพิมพ์ครั้งแรกเมื่อ พ.ศ. 2548 หนังสือเล่มนี้กล่าวถึงความเชื่อของผู้เขียนว่า องค์การสามารถสร้างความเติบโตและผลกำไรในระดับสูง จากการก่อเกิดอุปสงค์ในช่องทางการตลาดที่ไร้การแข่งขัน ซึ่งเรียกว่า "น่านน้ำสีคราม" (blue ocean) มากกว่าจะไปแข่งขันตัวต่อตัว กับผู้จัดหาวัตถุดิบรายอื่นของลูกค้าที่รู้จักในอุตสาหกรรมที่มีอยู่แล้ว 

## ภาพรวม
*น่านน้ำสีแดง* (red ocean) และ *น่านน้ำสีคราม* (blue ocean) เป็นอุปมาเชิงเปรียบเทียบที่อธิบายลักษณะของการแข่งขันในตลาด

*น่านน้ำสีแดง* หมายถึงอุตสาหกรรมทั้งหมดที่มีอยู่ในทุกวันนี้ คือพื้นที่ว่างในการตลาดที่รู้จัก (known market space) ในน่านน้ำสีแดง ขอบเขตของอุตสาหกรรมต่าง ๆ ถูกกำหนดขึ้นและเป็นที่ยอมรับ และมีกฎเกณฑ์แห่งเกมการแข่งขัน บริษัทต่างๆ ในกลุ่มนี้พยายามเอาชนะคู่แข่งขัน โดยการแก่งแย่งส่วนแบ่งอุปสงค์ของผลิตภัณฑ์หรือบริการที่มากกว่า เมื่อพื้นที่ว่างในการตลาดหนาแน่นมากขึ้น การคาดหวังต่อการเติบโตและผลกำไรจะลดลง ผลิตภัณฑ์จะกลายเป็นโภคภัณฑ์ (commodity) หรือไม่ก็สินค้าเฉพาะทาง (niche) และทำให้การแข่งขันในน่านน้ำเข้มข้นดุเดือดมากขึ้น จึงเป็นที่มาของวลีน่านน้ำสีแดง 

ในทางตรงข้าม *น่านน้ำสีคราม* หมายถึงอุตสาหกรรมทั้งหมดที่ยังไม่มีในทุกวันนี้ คือพื้นที่ว่างในการตลาดที่ยังไม่รู้จัก (unknown market space) เป็นการแข่งขันที่ยังไม่มีมลทิน ในน่านน้ำสีคราม อุปสงค์ถูกสร้างขึ้นแทนที่จะต้องแก่งแย่งแข่งขัน มีโอกาสเหลือเฟือสำหรับการเติบโตทั้งในด้านการเข้าสู่ตลาดและการแสวงหาผลกำไร การแข่งขันยังเป็นสิ่งที่อยู่นอกเหนือประเด็น เนื่องจากกฎเกณฑ์แห่งเกมการแข่งขันกำลังรอคอยที่จะถูกสร้างขึ้น น่านน้ำสีครามจึงเป็นการอุปมาช่องทางการตลาดที่มีศักยภาพกว้างกว่าและลึกกว่าซึ่งยังไม่เคยค้นพบมาก่อน 

## อ้างอิง

## แหล่งข้อมูลอื่น
* เว็บไซต์ทางการของหนังสือนี้
* คำวิจารณ์หนังสือนี้ 

หมวดหมู่:หนังสือธุรกิจ
ยาคูบู ไอเยกเบนี

**ยาคูบู ไอเยกเบนี** (, เกิด 22 พฤศจิกายน ค.ศ. 1982) เป็นอดีตนักฟุตบอลชาวไนจีเรีย ตำแหน่งกองหน้า มีฉายาในวงการฟุตบอลอังกฤษว่า *The Yak* (มาจากชื่อ "ยาคูบู (Yakubu)" และหมายถึงจามรี) 

ยาคูบู ลงเล่นในพรีเมียร์ลีกไปกว่า 250 นัดให้กับสโมสรฟุตบอลพอร์ตสมัท, มิดเดิลส์เบรอ, เอฟเวอร์ตัน และ แบล็กเบิร์น โรเวอส์ โดยเขาเป็นนักฟุตบอลจากทวีปแอฟริกาที่ยิงประตูในพรีเมียร์ลีกได้มากที่สุดเป็นอันดับสองโดยทำได้ถึง 96 ประตู (เป็นรองเพียงดีดีเย ดรอกบา ที่ทำได้ 104 ประตู) 

นอกจากนี้เขาเป็นผู้ทำประตูสูงสุดเป็นอันดับ 3 ของทีมชาติไนจีเรีย และเคยลงแข่งในแอฟริกาคัพออฟเนชันส์นัดตัดสิน 4 ครั้ง และลงแข่งในฟุตบอลโลก 2010 และโอลิมปิกฤดูร้อน 2000

## อ้างอิง

หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวไนจีเรีย
หมวดหมู่:นักฟุตบอลในโอลิมปิกฤดูร้อน 2000
หมวดหมู่:กองหน้าฟุตบอล
หมวดหมู่:บุคคลจากรัฐเอโด
ขบวนการ 26 กรกฎาคม

300px|thumbnail|right|ธงของขบวนการ 26 กรกฎาคม
**ขบวนการ 26 กรกฎาคม** () เป็นองค์การปฏิวัติซึ่งวางแผนและนำโดยฟิเดล กัสโตร ซึ่งใน ค.ศ. 1959 ได้ล้มรัฐบาลฟุลเคนเซียว บาติสตาในประเทศคิวบา ขบวนการดังกล่าวสู้รบกับรัฐบาลบาติสตาทั้งในชนบทและในเมือง

## จุดกำเนิด
ชื่อขบวนการ 26 กรกฎาคมมาจากการโจมตีอันล้มเหลวต่อค่ายทหารมองกาดา ศูนย์กองทัพในนครซันเตียโกเดกูบา เมื่อวันที่ 26 กรกฎาคม ค.ศ. 1953 ขบวนการดังกล่าวจัดตั้งขึ้นใหม่ในเม็กซิโกใน ค.ศ. 1955 โดยกลุ่มนักปฏิวัติลี้ภัย 82 คน (รวมทั้งฟิเดล กัสโตร, ราอุล กัสโตร น้องชาย, กามีโล เซียนฟวยโกส, อูเบร์ มาโตส และ เช เกบารา ชาวอาร์เจนตินา) งานของพวกเขาคือจัดตั้งกองโจรมีวินัยเพื่อล้มล้างระบอบบาติสตา

## บทบาทในการปฏิวัติคิวบา

วันที่ 2 ธันวาคม ค.ศ. 1956 ทั้ง 82 คนขึ้นฝั่งในคิวบา หลังเดินทางมากับเรือกรันมาจากเบรากรุซ พร้อมที่จะจัดและนำการปฏิวัติ สัญญาณแรกไม่ดีสำหรับขบวนการ พวกเขาขึ้นฝั่งยามกลางวัน และถูกโจมตีโดยกองทัพอากาศคิวบา และมีผู้เสียชีวิตไปจำนวนมาก คณะขึ้นฝั่งแยกออกเป็นสองและเตร็ดเตร่หลงทางเป็นเวลาสองวัน เสบียงส่วนมากถูกทิ้งไว้ที่ที่ขึ้นฝั่ง พวกเขายังถูกหักหลังโดยชาวนาผู้นำทางในการซุ่มโจมตี ซึ่งสังหารมากกว่าตอนที่ขึ้นฝั่งเสียอีก บาติสตาประกาศอย่างผิด ๆ ว่าฟิเดล กัสโตรเสียชีวิตแล้ว ณ จุดนี้ จาก 82 คนที่โดยสารมากับเรือกรันมา มีเพียง 12 คนที่รวมกลุ่มกันใหม่ในเทือกเขาเซียร์รามาเอสตรา พวกเขาเผชิญกับกองทัพคิวบา เกบาราถูกยิงที่คอและหน้าอกระหว่างการสู้รบ แต่ไม่ได้รับบาดเจ็บสาหัส (เกบารา ผู้เรียนแพทย์มา ยังจ่ายปฐมพยาบาลต่อกองโจรที่ได้รับบาดเจ็บต่อไป) นี่เป็นขั้นเปิดของสงครามการปฏิวัติคิวบาซึ่งดำเนินไปอีกสองปี กระทั่งยุติลงในเดือนมกราคม ค.ศ. 1959 หลังบาติสตาหลบหนีออกจากคิวบาในวันสิ้นปีเมื่อกำลังของขบวนการเคลื่อนเข้าสู่กรุงอาบานา

## หลัง ค.ศ. 1959
หลังยึดอำนาจแล้ว ฝ่ายต่อต้านบาติสตาและเสรีนิยมเข้าร่วมขบวนการ 26 กรกฎาคม ซึ่งสถาปนาการควบคุมเหนือคิวบา ขบวนการดังกล่าวเข้าร่วมกับหน่วยอื่นก่อตั้งเป็นสหพรรคการปฏิวัติสังคมนิยมคิวบา ซึ่งต่อมาเป็นพรรคคอมมิวนิสต์คิวบาใน ค.ศ. 1965 มีเพียงวงในของกัสโตรเท่านั้นที่ทราบแผนการเปลี่ยนแปลงขบวนการนี้ เมื่อทราบว่าคิวบาจะรับเอาระบบการเมืองและเศรษฐกิจอันเข้มงวดแบบมากซ์-เลนิน การต่อต้านจึงมีขึ้นไม่เพียงแต่สมาชิกพรรคที่ไม่เห็นด้วยเท่านั้น แต่ยังรวมถึงสหรัฐอเมริกาด้วยเช่นกัน ในเดือนเมษายน ค.ศ. 1961 กำลังชาวคิวบาพลัดถิ่นและผู้คัดค้านซึ่งได้รับการฝึกจากซีไอเอ ลงมือในการรุกรานอ่าวหมูที่ประสบความล้มเหลวต่อรัฐบาลกัสโตร

ธงขบวนการ 26 กรกฎาคมนี้อยู่บนไหล่ของเครื่องแบบทหารคิวบา และยังคงใช้เป็นสัญลักษณ์ของการปฏิวัติคิวบา

## อ้างอิง

หมวดหมู่:ลัทธิคอมมิวนิสต์
หมวดหมู่:การปฏิวัติคิวบา
หมวดหมู่:ฟิเดล กัสโตร
หมวดหมู่:เช เกบารา
วงศ์งูก้นขบ

**วงศ์งูก้นขบ** () เป็นวงศ์ของงูไม่มีพิษวงศ์หนึ่ง ใช้ชื่อวงศ์ว่า Cylindrophiidae ซึ่งในวงศ์นี้มีเพียงสกุลเดียว คือ *Cylindrophis*

มีรูปร่างโดยรวม คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารีมีฟันหรือไม่มีฟัน มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว มีปอดข้างซ้ายแต่มีขนาดเล็ก มีท่อนำไข่ทั้งสองข้างเจริญเท่ากัน

มีรูปร่างกลมและลำตัวใหญ่ มีความยาวตั้งแต่ 30-90 เซนติเมตร หางสั้นและปรับปรุงให้ส่วนหางแลดูคล้ายส่วนหัว รวมทั้งมีพฤติกรรมใช้หางเพื่อป้องกันตัวจากผู้คุกคามตลอดจนมีพฤติกรรมแสร้งตาย เมื่อถูกคุกคาม เกล็ดบริเวณใต้หางขยายเป็นแผ่นแข็งใหญ่เหมือนกับเกล็ดใต้หางของูวงศ์ Uropeltidae แต่พื้นผิวของตัวเกล็ดเรียบ มีลักษณะเป็นมันเงาวาว เกล็ดด้านท้องใหญ่กว่าเกล็ดด้านหลังเล็กน้อย อาศัยอยู่ในโพรงดินในพื้นที่ทั่วไปทั้งในป่าและพื้นที่ทำการเกษตรที่มีดินร่วนซุยและชุ่มชื้น หากินในเวลากลางคืนบนพื้นผิวดิน กินทั้งสัตว์ไม่มีกระดูกสันหลัง ได้แก่ ไส้เดือน และสัตว์มีกระดูกสันหลัง ได้แก่ ปลาไหล และงูด้วยกันชนิดอื่น ออกลูกเป็นตัว

ในปัจจุบันจำแนกเป็น 10 ชนิด (ดูในตาราง) พบกระจายพันธุ์ตั้งแต่ศรีลังกาจนถึงเอเชียตะวันออกเฉียงใต้และหมู่เกาะอินดีสตะวันออกและหมู่เกาะฟิลิปปินส์ ในประเทศไทยมีงูในวงศ์นี้เพียงชนิดเดียว คือ งูก้นขบ (*C. ruffus*)

## อ้างอิง

## แหล่งข้อมูลอื่น

หมวดหมู่:งู
หมวดหมู่:วงศ์งูก้นขบ
สตาดีโอเดลเลอัลปี

**สตาดีโอเดลเลอัลปี** () เป็นสนามฟุตบอล สนามกรีฑา ที่เมืองตูริน ประเทศอิตาลี เป็นสนามเหย้าของทั้งสโมสรฟุตบอลยูเวนตุสและสโมสรฟุตบอลโตรีโน ระหว่างปี ค.ศ. 1990 ถึง 2006 ชื่อของสนามหมายถึง สนามกีฬาแห่งเทือกเขาเอลป์ สนามกีฬาถูกรื้อถอน (ทั้งสองสโมสรใช้สนามกีฬาเหย้า ที่สนามปรับปรุงใหม่ สตาดีโอโอลิมปีโก) และสนามกีฬาแห่งใหม่เรียกว่า สนามกีฬายูเวนตุส เปิดใหม่ในปี ค.ศ. 2011 สถานที่เดิม

สนามกีฬาออกแบบโดย สตูดิโอ ฮัตเตอร์ เดิมสร้างไว้สำหรับการแข่งขันฟุตบอลโลก 1990 สนามมีความจุ  69,041 คน แต่หลังฟีฟ่าออกกฎ ทำให้สนามจุได้เหลือ 67,229 คน

## อ้างอิง

หมวดหมู่:สนามกีฬาในประเทศอิตาลี
หมวดหมู่:สนามกีฬาฟุตบอลโลก 1990
ญาติไดโนเสาร์เจ้าเล่ห์

***ญาติไดโนเสาร์เจ้าเล่ห์*** () เป็นภาพยนตร์แอนิเมชันผจญภัยจากสหรัฐอเมริกา ที่จัดฉายครั้งแรกใน ค.ศ. 1988 ที่กำกับและร่วมผลิตโดย ดอน บรูท (ผ่านทาง ซัลลิแวน บรูท สตูดิโอ ของเขาเอง) และบริหารการผลิตโดย สตีเฟน สปิลเบิร์ก, จอร์จ ลูคัส, แคทลีน เคเนดี และ แฟรงค์ มาร์แชล

## เนื้อเรื่องย่อ
เป็นเรื่องราวการผจญภัยของไดโนเสาร์รุ่นเยาว์ชื่อ ลิตเติ้ลฟุต ซึ่งเป็นไดโนเสาร์สายพันธุ์บรอนโตซอรัส ที่ได้ออกเดินทางสู่โลกกว้างเพื่อแสวงหาดินแดนอันอุดมสมบูรณ์ การเดินทางที่ยิ่งใหญ่นี้ มีทั้งการสูญเสียอันน่าเศร้า รวมถึงการได้พบกับเพื่อนไดโนเสาร์ต่างพันธุ์ และศัตรูตัวฉกาจที่ไล่ล่าพวกเขาอย่างไม่ลดละ การผจญภัยนี้เองที่ก่อให้เกิดความรัก และมิตรภาพจากเหล่าผองเพื่อนอันน่าประทับใจอย่างไม่ลืมเลือน

## ผู้ให้เสียงพากย์

## ไดโนเสาร์ที่ปรากฏตัว
* *[[อะแพทโตซอรัส]]* (ลิตเติ้ลฟุต และครอบครัว)
* *[[ไทรเซอราทอปส์]]* (เซร่า และครอบครัว)
* *[[ซอโรโลฟัส]]* (ดั๊กกี้ และครอบครัว)
* *[[เทอราโนดอน]]* (เพทรี่ และครอบครัว)
* *[[สเตโกซอรัส]]* (สไปค์)
* *[[ไทแรนโนซอรัส]]* (เจ้าฟันแหลม)
* *[[โพลาแคนทัส]]*

## ซาวด์แทร็ค
ธีมซอง "อีฟวีโฮลออนทูเกเตอร์" ขับร้องโดย ไดอานา รอสส์ และได้เปิดตัวซิงเกิลใน ค.ศ. 1989 ซาวด์แทร็คแต่งขึ้นโดย เจมส์ ฮอร์เนอร์ และได้เปิดตัวในวันที่ 21 พฤศจิกายน ค.ศ. 1988 

## การตอบรับ
จากการรวบรวมความคิดเห็นในรอตเทนโทเมโทส์ ภาพยนตร์เรื่องนี้จัดอยู่ในระดับ 73% และได้รับการจัดให้อยู่ในระดับ "เฟรช" จากนักวิจารณ์ด้วยการรับรองที่ระดับ 85%

ความคิดเห็นใน *โมชันพิกเจอร์ไกด์ประจำปี 1989* ได้มีการบันทึกว่าเปรียบเสมือนการ์ตูน *[[กวางน้อย...แบมบี้]]* ภาคยุคก่อนประวัติศาสตร์ และได้รับการพิจารณาว่ามีรูปแบบที่นอกเหนือไปจากการ์ตูนดิสนีย์คลาสสิค *เหมียวน้อยโอลิเวอร์กับเพื่อนเกลอ*

## ประวัติการเปิดตัวในรูปแบบต่างๆ
* 14 กันยายน ค.ศ. 1989 (วีเอชเอส/เลเซอร์ดิสก์)
* 13 พฤษถาคม ค.ศ. 1997 (วีเอชเอส/เลเซอร์ดิสก์ - คอลเล็คชั่น)
* 1 ธันวาคม ค.ศ. 1998 (วีเอชเอส/เลเซอร์ดิสก์ - แฟมิลี่ฟีเจอร์ส)
* 2 ธันวาคม ค.ศ. 2003 (ดีวีดีแอนนีเวอร์ซารี่)

## ภาคต่อ
* ญาติไดโนเสาร์เจ้าเล่ห์ 2 ()
* ญาติไดโนเสาร์เจ้าเล่ห์ 3 ()
* ญาติไดโนเสาร์เจ้าเล่ห์ 4 ()
* ญาติไดโนเสาร์เจ้าเล่ห์ 5 ()
* ญาติไดโนเสาร์เจ้าเล่ห์ 6 ()
* ญาติไดโนเสาร์เจ้าเล่ห์ 7 ()
* ญาติไดโนเสาร์เจ้าเล่ห์ 8 ()
* ญาติไดโนเสาร์เจ้าเล่ห์ 9 ()
* ญาติไดโนเสาร์เจ้าเล่ห์ 10 ()
* ญาติไดโนเสาร์เจ้าเล่ห์ 11 ()
* ญาติไดโนเสาร์เจ้าเล่ห์ 12 ()
* ญาติไดโนเสาร์เจ้าเล่ห์ 13 ()
* ญาติไดโนเสาร์เจ้าเล่ห์ 14 ()

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2531
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์ไดโนเสาร์
หมวดหมู่:ญาติไดโนเสาร์เจ้าเล่ห์
หมวดหมู่:ภาพยนตร์โดยลูคัสฟิล์ม
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:การ์ตูนอเมริกัน
หมวดหมู่:การ์ตูนไอริช
ไอคอน (คอมพิวเตอร์)

**ไอคอน** เป็นรูปภาพที่แสดงบนหน้าจอคอมพิวเตอร์และใช้ในการสำรวจระบบคอมพิวเตอร์หรืออุปกรณ์มือถือ ไอคอนเป็นภาพขนาดเล็กหรือสัญลักษณ์ที่ให้บริการเป็นอย่างรวดเร็ว

หมวดหมู่:ส่วนต่อประสานกราฟิกกับผู้ใช้
ภาษามรู

thumb|ชาวมรูอาศัยในบริเวณตอนล่างทางขวามือของแผนที่บังกลาเทศ
**ภาษามรู** (Mru language) หรือภาษามารู ภาษามูรุง มีผู้พูดทั้งหมด 51,230 คน พบในบังกลาเทศ 30,000 คน (พ.ศ. 2550) ในตำบลบันดัรบัน พบในอินเดีย 1,230 คน (พ.ศ. 2524) ในรัฐเบงกอลตะวันตก พบในพม่า 20,000 คน (พ.ศ. 2542) ในรัฐยะไข่ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขามรู รากศัพท์ใกล้เคียงกับภาษาชีนสำเนียงมโร 13% เรียงประโยคแบบประธาน-กริยา-กรรม เขียนด้วยอักษรละติน เป็นภาษาที่มีความเสี่ยงที่จะเป็นภาษาตาย 

ภาษานี้เป็นภาษาหนึ่งในภาษากลุ่มทิเบต-พม่าที่จัดจำแนกได้ยาก เป็นภาษาที่อยู่ระหว่างภาษาพม่า ภาษาเมยเทยในอินเดีย และยังใกล้เคียงกับภาษาชีน  แม้ว่าจะเคยจัดจำแนกเป็นส่วนหนึ่งของภาษาชีน แต่ภาษามรูก็มีความใกล้ชิดกับกลุ่มภาษาพม่า-โลโลในระดับหนึ่ง  ทางยูเนสโกจัดให้ภาษานี้อยู่ในกลุ่มภาษาที่ "ใกล้สูญหายอย่างมาก"

## อ้างอิง

* Ebersole, Harold. 1996. *The Mru Language: A preliminary grammatical sketch*. Ms.
* Peterson, David A., "Where does Mru fit into Tibeto-Burman?", *The 42nd International Conference on Sino-Tibetan Languages and Linguistics* (ICSTLL 42), November 2009, Payap University, Chiangmai, Thailand. Cf. p.&nbsp;14.
* Rashel, Md Mostafa (2009). "Morphosyntactic Analysis of Mro Language." *Dhaka University Journal of Linguistics*, Vol, 2, No, 3, February 2009, 141–160.

## อ่านเพิ่ม
* Clifton, John M. 2009. "Orthography development as an ongoing collaborative process: lessons from Bangladesh". *1st International Conference on Language Documentation and Conservation (ICLDC)*
* Mru word list (Luce 1985)
* Mru word list (Matisoff 1987)
*https://aksharamukha.appspot.com/describe/Mro Many languages able translate to Mro language.
*https://keymanweb.com/?_ga=2.244017925.1829076129.1590300131-764973306.1590300131 Used to example for Mro keyboard font.

หมวดหมู่:ภาษาในประเทศพม่า
หมวดหมู่:ภาษาในประเทศอินเดีย
หมวดหมู่:ภาษาในประเทศบังกลาเทศ
ไมเคิล เทรวิโน

**ไมเคิล เทรวิโน** () เกิดเมื่อวันที่ 25 มกราคม ค.ศ. 1985 ที่มอนเตเบลโล รัฐแคลิฟอร์เนีย เป็นนักแสดงชาวอเมริกัน เป็นที่รู้จักจากบทบาท ไทเลอร์ ล็อกวูด จากซีรีส์ช่อง ซีดับเบิลยูเรื่อง  *[[The Vampire Diaries (TV series)|The Vampire Diaries]]*

หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
เฌอแตม.. มัวนงปลูว์

**เฌอแตม... มัวนงปลูว์** (; ) เพลงร้องคู่ภาษาฝรั่งเศสที่แต่งโดยเซร์ช เกนสบูร์ (Serge Gainsbourg) ขับร้องโดยเกนสบูร์ คู่กับเจน เบอร์กิน แฟนสาวของเขา บันทึกเสียงวางจำหน่ายในปี ค.ศ. 1969 และขึ้นถึงอันดับหนึ่งชาร์ตซิงเกิลแห่งสหราชอาณาจักรและสวิตเซอร์แลนด์ แต่เพลงนี้ถูกห้ามเปิดออกอากาศในหลายประเทศ ทั้งในสเปน สวีเดน บราซิล อังกฤษ โปรตุเกส อิตาลี  ห้ามออกอากาศในฝรั่งเศสก่อนเวลา 23.00 น. และถูกจำกัดการออกอากาศในสหรัฐอเมริกา เนื่องจากในเพลงมีท่อนหนึ่งเป็นเสียงครางของนักร้องหญิง ขณะถึงจุดสุดยอด

เกนสบูร์แต่งเพลงนี้ในปี ค.ศ. 1967 เพื่อร้องและบันทึกเสียงคู่กับบรีฌิต บาร์โด คู่รักของเขาในขณะนั้น แต่เมื่อข่าวนี้แพร่ออกไป กุนเทอร์ ซาชส์ สามีชาวเยอรมันของบาร์โดโกรธมากและพยายามขัดขวางไม่ให้ซิงเกิลนี้ออกวางจำหน่าย  ซิงเกิลนี้ได้วางจำหน่ายในภายหลัง ในปี ค.ศ. 1986  เมื่อเกนสบูร์หันมาคบกับเจน เบอร์กิน ที่เพิ่งหย่าขาดจากจอห์น แบร์รี ก็ขอให้เธอบันทึกเสียงเพลงนี้คู่กับเขา โดยร้องเสียงสูงขึ้นกว่าฉบับของบาร์โดหนึ่งออกเตฟ 

## อ้างอิง

หมวดหมู่:ซิงเกิลในปี พ.ศ. 2521
หมวดหมู่:เพลงภาษาฝรั่งเศส
หมวดหมู่:ซิงเกิลในปี พ.ศ. 2512
หมวดหมู่:เพลงร้องคู่
หมวดหมู่:ซิงเกิลอันดับ_1_ในชาร์ตซิงเกิลแห่งสหราชอาณาจักร
หมวดหมู่:เพลงของดอนนา ซัมเมอร์
หมวดหมู่:เพลงของเซร์ช เกนสบูร์
เจ้าหน้าที่ป่าไม้

**เจ้าหน้าที่ป่าไม้** เป็นผู้ประกอบกิจทางวนศาสตร์ ซึ่งเป็นศาสตร์ ศิลป์และวิชาชีพในการจัดการป่าไม้ เจ้าหน้าที่ป่าไม้มีส่วนร่วมกับกิจกรรมหลายประเภท ทั้งการทำไม้ซุง การฟื้นฟูระบบนิเวศและการจัดการพื้นที่คุ้มครอง เจ้าหน้าที่ป่าไม้จัดการป่าไม้เพื่อวัตถุประสงค์ต่าง ๆ ทั้งการสกัดวัตถุดิบโดยตรง สันทนาการนอกอาคาร การอนุรักษ์ การล่าสัตว์และความงาม การจัดการป่าไม้ที่กำลังอุบัติขึ้นมีทั้งเพื่อความหลากหลายทางชีวภาพ การแยกคาร์บอนและคุณภาพอากาศ 

แม้หลายคนสับสนบทบาทของเจ้าหน้าที่ป่าไม้กับของคนตัดไม้ แต่เจ้าหน้าที่ป่าไม้ส่วนใหญ่มิได้สนใจเฉพาะการทำไม้ซุงเท่านั้น แต่ยังสนใจการจัดการป่าไม้อย่างยั่งยืน เพื่อ "จัดหาสินค้าดีที่สุดในปริมาณมากที่สุดในระยะยาว"

หมวดหมู่:อาชีพ
บูตเซกเตอร์

**บูตเซกเตอร์** เป็นส่วนที่อยู่ในฮาร์ดดิสก์ ฟลอปปีดิสก์ แผ่นออปติคอล หรืออื่น ๆ เป็นอุปกรณ์จัดเก็บข้อมูลที่มีรหัสเครื่องจะโหลดลงในหน่วยความจำหลัก (RAM) โดยระบบคอมพิวเตอร์ในเฟิร์มแวร์ บรรจุโปรแกรมสำหรับดาวน์โหลดโหลดระบบปฏิบัติการ

หมวดหมู่:ไบออส
หมวดหมู่:ระบบไฟล์คอมพิวเตอร์
งูกระด้าง

**งูกระด้าง** () เป็นงูพิษอ่อนชนิดหนึ่ง อยู่ในวงศ์งูน้ำ (Homalopsidae) ซึ่งจัดเป็นเพียงชนิดเดียวเท่านั้นที่อยู่ในสกุล ***Erpeton***

## ลักษณะ
[thumb|left|งูกระด้างที่[สวนสัตว์พาต้า]]
งูกระด้าง มีลำตัวสีน้ำตาลและดำ หรือบางครั้งจะพบมีสีสันที่หลากหลายมากกว่านี้ แต่ก็จะเป็นไปในกลุ่มสีที่แฝงตัวเข้ากับธรรมชาติได้ มีส่วนหัวเป็นรูปสี่เหลี่ยมแบน มีจุดเด่นที่สังเกตได้ชัด คือ มีอวัยวะที่คล้ายหนวดสั้นหุ้มด้วยเกล็ดเล็ก ๆ อยู่ 2 เส้น

มีความยาวเต็มที่ประมาณ 50–90 เซนติเมตร อาศัยอยู่ตามแหล่งน้ำในธรรมชาติต่าง ๆ รวมทั้งในนาข้าว หรือกระทั่งในแหล่งน้ำกร่อยหรือน้ำเค็มด้วย เป็นงูที่มีลักษณะแปลก คือ เมื่อถูกรบกวนหรือถูกจับจะทำตัวแข็งทื่อคล้ายกิ่งไม้ จึงเป็นที่มาของชื่อเรียกว่า "งูกระด้าง"

จากความแปลกประหลาดและไม่เป็นอันตรายนี้ อีกทั้งยังเป็นงูที่หาได้มายาก ราคาจึงไม่แพง ทำให้งูกระด้างเป็นที่นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยสามารถเลี้ยงได้ในตู้ปลา โดยการจัดสภาพแวดล้อมในที่เลี้ยงให้เลียนแบบธรรมชาติ โดยใส่น้ำเพียงตื้น ๆ ให้งูพออาศัยและใช้กิ่งไม้หรือขอนไม้วางไว้ เพื่อให้งูเกาะเกี่ยวได้ ให้อาหารโดยใช้ลูกปลาขนาดเล็กที่ว่ายน้ำช้า เช่น ปลากัด, ปลาสอด และปลาหางนกยูง เป็นต้น

ซึ่งในแวดวงสัตว์เลี้ยง บางครั้งจะมีภาษาเฉพาะเรียกงูกระด้างว่า "งูอะโรวาน่า" อันเนื่องจากหนวด 2 เส้นนี้ที่แลดูคล้ายหนวดของปลาอะโรวาน่า

## ถิ่นที่อยู่
แพร่กระจายพันธุ์ทั่วไปในภูมิภาคเอเชียอาคเนย์ เป็นงูที่มีพิษอ่อนมาก ไม่ปรากฏว่าพิษจะสามารถทำอันตรายมนุษย์ได้ หากินในเวลากลางคืน โดยจับปลาขนาดเล็กกินเป็นอาหาร

## อ้างอิง

## แหล่งข้อมูลอื่น

หมวดหมู่:วงศ์งูพิษเขี้ยวหลัง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศเวียดนาม
การทำไม้

[thumb|เถ้าภูเขา (''[Eucalyptus regnans*) กำลังถูกโค่นในออสเตรเลีย]]
*'การทำไม้''' () เป็นการตัด ขัด แปรรูปและลำเลียงต้นไม้หรือไม้ซุงขึ้นรถบรรทุก

ในทางวนศาสตร์ คำนี้บางครั้งใช้ในความหมายแคบ หมายถึงการเคลื่อนไม้จากตอไปยังสถานที่อื่นนอกป่า โดยมักเป็นโรงเลื่อยหรือโรงตัดไม้ อย่างไรก็ดี ในการใช้โดยทั่วไป คำนี้อาจใช้เพื่อระบุขอบเขตของกิจกรรมทางวนศาสตร์หรือวนวัฒนา

การทำไม้ผิดกฎหมายในทางวนศาสตร์นั้นอาจเรียกว่า การลักไม้ ซึ่งยังสามารถหมายถึง การทำ ขนส่ง ซื้อหรือขายไม้โดยละเมิดกฎหมาย ขั้นตอนการทำนั้นอาจผิดกฎหมาย รวมถึงใช้วิธีการฉ้อฉลในการเข้าถึงป่าไม้ การสกัดโดยไม่ได้รับอนุญาตหรือจากพื้นที่คุ้มครอง การตัดสปีชีส์คุ้มครอง หรือการสกัดไม้เกินขอบเขตที่ตกลงกันไว้

ในความหมายทั่วไป สิ่งที่บางครั้งเรียกว่า การถางป่า (clearcutting) ไม่ถูกมองว่าเป็นการทำไม้ประเภทหนึ่งเสมอไป แต่เป็นวิธีการทำหรือวนวัฒนา ในอุตสาหกรรมผลิตภัณฑ์ป่าไม้ บริษัททำไม้อาจถูกเรียกว่าเป็น ผู้ทำสัญญาทำไม้

การตัดไม้เฉพาะที่มีมูลค่าสูงและทิ้งไม้ที่มีมูลค่าต่ำกว่า โดยมักเป็นต้นที่เป็นโรคหรือผิดรูปผิดส่วน มักเรียกว่าเป็น การเลือกชั้นคุณภาพสูง (high grading) บางครั้งเรียก การทำไม้ระบบเลือกตัด (selective logging) และมักสับสนกับการเลือกตัด (selection cutting) การปฏิบัติจัดการขึ้นกับการทำสัดส่วนต้นไม้

การทำไม้มักเรียกเป็นการทำไม้ป่าไม้เหนือพื้นดิน ป่าไม้น้ำท่วมมีอยู่บนพื้นที่ซึ่งถูกน้ำท่วมเพราะการสร้างเขื่อน ต้นไม้เหล่านี้ทำโดยการทำไม้ใต้น้ำหรือโดยการลดอ่างเก็บน้ำที่กล่าวถึง

## อ้างอิง

การทำไม้
หมวดหมู่:วนศาสตร์
แม่น้ำเอโดะ

[thumb|แม่น้ำเอโดะช่วงไหลผ่านเมือง[นางาเรยามะ จังหวัดชิบะ]]
**แม่น้ำเอโดะ** () ชื่อเดิมแม่น้ำฟูโตะ () เป็นแม่น้ำในภูมิภาคคันโตของญี่ปุ่น แยกมาจากแม่น้ำโทเนะทางตอนเหนือของเมืองนาริตะ ไหลผ่าน จังหวัดอิบารากิ จังหวัดชิบะ จังหวัดไซตามะ กรุงโตเกียว และไหลลงสู่ทะเลที่อ่าวโตเกียว มีความยาวทั้งสิ้น 59.5 กิโลเมตร เป็นเส้นแบ่งเขตจังหวัดชิบะ โตเกียว ไซตามะ

ราวปี ค.ศ. 1654 ในยุคของรัฐบาลโชกุนโทกูงาวะ ได้ทำการขุดแยกแม่น้ำสายนี้ออกมาจากแม่น้ำโทเนะ เพื่อช่วยแก้ปัญหาน้ำท่วมเมืองเอโดะซึ่งเป็นศูนย์กลางอำนาจของฝ่ายโชกุน แม่น้ำเอโดะมีความสำคัญทางด้านการขนส่งสินค้า จนถึงยุคศตวรรษที่ 20 จึงถูกลดความสำคัญด้านการขนส่งลงเนื่องจากการคมนาคมทางบกในภูมิภาคแห่งนี้เข้ามาทดแทน เช่น ถนน รถไฟ 

ในปัจจุบันแม่น้ำเอโดะ เป็นแม่น้ำสายสำคัญในการระบายน้ำจากครัวเรือนของกรุงโตเกียวออกสู่ทะเล โตเกียวดิสนีย์แลนด์สถานที่ท่องเที่ยวระดับโลกก็ตั้งอยู่บริเวณปากแม่น้ำเอโดะ 

## อ้างอิง

## แหล่งข้อมูลอื่น
* ภาพแม่น้ำเอโดะ 

เอโดะ
เอโดะ
เอโดะ
เอโดะ
ดีแลน โอไบรอัน

**ดีแลน โอไบรอัน** () เกิดเมื่อวันที่ 26 สิงหาคม ค.ศ. 1991 เป็นนักแสดงชาวอเมริกัน เกิดที่นครนิวยอร์ก เติบโตที่สปริงฟีลด์ทาวน์ชิป ยูเนียนเคาน์ตี รัฐนิวเจอร์ซีย์ ก่อนที่จะย้ายกับครอบครัวไปอยู่ที่เฮอร์โมซาบีช รัฐแคลิฟอร์เนีย เมื่ออายุ 12 ปี ในเดือนกรกฎาคม ค.ศ. 2011 เขาร่วมแสดงในซีรีส์ช่องเอ็มทีวี เรื่อง  *[[Teen Wolf (2011 TV series)|Teen Wolf]]* เขายังร่วมแสดงในภาพยนตร์เรื่อง *High Road* แสดงคู่กับลิซซี แคปลัน และแสดงในภาพยนตร์เรื่อง  *[[The First Time (2012 film)|The First Time]]* กำกับโดยจอน แคสแดน และในปี 2557 เขาได้รับบทพระเอกใน เมซ รันเนอร์ รับบทเป็น โทมัส

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักดนตรีชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายสเปน
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากรัฐนิวเจอร์ซีย์
หมวดหมู่:บุคคลจากรัฐนิวยอร์ก
เบนินซิตี

**เบนินซิตี** () เป็นเมืองหลวงของรัฐเอโด ประเทศไนจีเรีย ทางตอนใต้ของประเทศ มีประชากรราว 1,147,188 คน (ค.ศ. 2006) อยู่ห่างจากแม่น้ำเบนินราว 25 ไมล์ทางทิศเหนือ เมืองเป็นศูนย์กลางแปรรูปยางพาราของประเทศ และมีอุตสาหกรรมน้ำมันปาล์ม

## อ้างอิง

บเบนินซิตี
มัสกีนาดา

**มัชคีนาดะ** () เป็นเพลงบอสซาโนวาของฌอร์ฌี เบย์ นักดนตรีชาวบราซิล แต่งและบันทึกเสียงครั้งแรกในปี ค.ศ. 1963 ในอัลบั้ม "Samba Esquema Novo" (1963) เพลงนี้นำมาบันทึกเสียงใหม่ในปี ค.ศ. 1966 โดยเซอร์จิโอ เมนเดส ร่วมกับวง Brazil'66 ขึ้นถึงอันดับ 47 ชาร์ตเพลงป็อป และอันดับ 4 ชาร์ตเพลงอีซีลิสนิงของนิตยสารบิลบอร์ด กลายเป็นเพลงประจำตัวของเมนเดส 

ในปี ค.ศ. 2006 เมนเดสนำเพลงนี้มาบันทึกเสียงใหม่ในแบบฮิปฮอป ร่วมกับแบล็กอายด์พีส์ โดยมี Gracinha Leporace ภรรยาของเมนเดสร่วมขับร้องด้วย เพลงฉบับนี้ขึ้นถึงอันดับหนึ่งในเนเธอร์แลนด์ และอันดับ 6 ชาร์ตซิงเกิลแห่งสหราชอาณาจักร

วลี *mas, que nada* ("but, that [is] nothing") เป็นสแลงภาษาโปรตุเกสแบบบราซิล มีความหมายว่า "ไม่ต้องกังวล" หรือ "อย่าพยายามหาเหตุผลให้กับตัวเอง" หรือ "ไม่เป็นไร". 

## อ้างอิง

หมวดหมู่:ซิงเกิลในปี พ.ศ. 2509
หมวดหมู่:ซิงเกิลในปี พ.ศ. 2549
หมวดหมู่:เพลงบราซิล
หมวดหมู่:ดนตรีบอสซาโนวา
หมวดหมู่:เพลงภาษาโปรตุเกส
หมวดหมู่:เพลงของแบล็กอายด์พีส์
เฉิน คุน

**เฉินคุน** (; ; พินอิน: Chén Kūn) นักแสดงและนักร้องชายที่มีชื่อเสียงชาวจีน เกิดเมื่อวันที่ 4 กุมภาพันธ์ ค.ศ. 1976 ที่เมืองฉงชิ่ง ประเทศจีน

เฉินคุนเป็นลูกชายคนโตของครอบครัวชาวฮั่น มีน้องชายอีก 2 คน จบการศึกษาจากวิทยาลัยภาพยนตร์ปักกิ่งเมื่อปี ค.ศ. 2000 โดยเข้าศึกษาเมื่อปี ค.ศ. 1996 โดยมีเพื่อนร่วมรุ่น คือ เจ้า เวย และหวง เสี่ยวหมิง

เฉินคุนเริ่มมีผลงานในวงการบันเทิง ด้วยการเป็นนักร้องในวงดนตรีตงฟางขณะที่กำลังเรียนอยู่ ซึ่งในตอนนั้นต้องฝึกซ้อมอย่างหนัก เพื่อดิ้นรนให้ใช้ชีวิตอยู่ได้ในเมืองหลวงอย่างปักกิ่ง ให้ได้ เนื่องจากมาจากครอบครัวที่ยากจน ขณะที่เรียนระดับมัธยมอยู่ ก็ต้องทำงานพิเศษเพื่อช่วยเหลือความเป็นอยู่ของคนในครอบครัว

เริ่มมีผลงานจริง ๆ ในปี ค.ศ. 1999 จากการแสดงภาพยนตร์เรื่อง *National Anthem* พร้อมกับมีผลงานเพลงตามมาด้วยกันอีก 3 ชุด จนถึงปี ค.ศ. 2008 ในแบบแมนโดป็อป

ในปี ค.ศ. 2008 ได้มีโอกาสแสดงในบทของ *แม่ทัพหวังเซิง* จากภาพยนตร์แฟนตาซีฟอร์มใหญ่ *[[Painted Skin]]* ซึ่งเป็นบทนำตัวหนึ่งในเรื่อง จากนั้นก็ได้มีโอกาสแสดงในบทสำคัญ ๆ และบทประกอบจากภาพยนตร์เรื่องดังอีกหลาย ๆ เรื่อง เช่น *[[มู่หลาน วีรสตรีโลกจารึก|Mulan]]* ในปี ค.ศ. 2009, *[[มังกรสร้างชาติ|The Founding of a Republic]]* ในปีเดียวกัน, *[[Let the Bullets Fly]]*, *[[The Founding of a Party]]* และ *[[พยัคฆ์ตะลุยพยัคฆ์|Flying Swords of Dragon Gate]]* ในปี ค.ศ. 2011  

## ผลงานด้านการแสดง

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
* 
* เว็บไซต์อย่างเป็นทางการ 
* [เว็บ[บล็อก]] 

หมวดหมู่:นักแสดงจีน
หมวดหมู่:นักร้องจีน
หมวดหมู่:บุคคลจากฉงชิ่ง
การย่อยสลายด้วยแสง

[thumb|right|[โซดิสเป็นการย่อยสลายด้วยแสงแบบหนึ่ง]]
**การย่อยสลายด้วยแสง** () เป็นการแตกของโมเลกุลที่เกิดจากการดูดซับโฟตอน ที่มาจากความยาวคลื่นของแสงอาทิตย์ เช่นรังสีอินฟราเรด แสงที่ตามองเห็น และรังสีอัลตราไวโอเลต รูปแบบของอนุภาครังสีชนิดอื่นๆอาจทำให้เกิดการย่อยสลายด้วยแสงได้ การย่อยสลายด้วยแสงนี้รวมถึงการสลายตัวของสารที่มีโครงสร้างขนาดใหญ่ไปเป็นสารที่มีโครงสร้างโมเลกุลขนาดเล็กกว่า การเปลี่ยนรูปโมเลกุลไปอยู่ในสภาพที่เปลี่ยนแปลงกลับเป็นอย่างเดิมไม่ได้ เช่น การเสียสภาพของโปรตีน และการเติมอะตอมบางชนิดเข้าในโมเลกุล ตัวอย่างที่เห็นได้โดยทั่วไปคือการกำจัดของเสียในน้ำดื่มหรือน้ำเสียด้วยแสงแดด

หมวดหมู่:ปฏิกิริยาเคมี
นักโภชนาการ

**นักโภชนาการ** () เป็นบุคคลผู้ให้คำแนะนำว่าด้วยสาระของผลกระทบอาหารและสารอาหารต่อสุขภาพ มีคำเรียกอาชีพดังกล่าวแตกต่างกันไปในแต่ละประเทศ สภาพการจ้างงานและบริบท ตัวอย่างมีทั้ง นักวิทยาศาสตร์สารอาหาร นักโภชนาการสาธารณสุข นักกำหนดอาหาร-นักโภชนาการ นักโภชนาการคลินิก และนักโภชนาการกีฬา

บ้างใช้คำว่า "นักกำหนดอาหาร" (dietitian) กับ "นักโภชนาการ" ว่ามีพื้นฐานใช้แทนกันได้ อย่างไรก็ดี ในหลายประเทศและเขตอำนาจ ชื่อ "นักโภชนาการ" ไม่อยู่ใต้บังคับแห่งระเบียบวิชาชีพ ผู้ใดก็อาจเรียกตนเองว่าผู้เชี่ยวชาญด้านโภชนาการได้แม้จะศึกษาด้วยตนเองทั้งหมด ในรัฐส่วนใหญ่ของสหรัฐอเมริกา บางส่วนของแคนาดา ออสเตรเลียและสหราชอาณาจักร คำว่า นักโภชนาการ ไม่ได้รับการคุ้มครองตามกฎหมาย ขณะที่ชื่อนักกำหนดอาหารนั้นใช้ได้เฉพาะโดยผู้ที่บรรลุเกณฑ์วิชาชีพที่เจาะจงไว้เท่านั้น ผู้ให้คำปรึกษาอาชีพคนหนึ่งพยายามอธิบายความแตกต่างระหว่างสองอาชีพนี้แก่นักศึกษาแคนาดาฟัง โดยว่า "นักกำหนดอาหารทุกคนเป็นนักโภชนาการ แต่มิใช่นักโภชนาการทุกคนเป็นนักกำหนดอาหาร"

## อ้างอิง

หมวดหมู่:โภชนาการ
หมวดหมู่:สารอาหาร
หมวดหมู่:วิทยาศาสตร์สุขภาพ
หมวดหมู่:นักโภชนาการ
ชาร์จ (เพลงเบิกโรง)

**ชาร์จ** (Charge) เป็นชื่อเพลงเบิกโรง (fanfare) ที่นิยมบรรเลงในระหว่างการแข่งขันกีฬาในสหรัฐอเมริกา  แต่งขึ้นในปี ค.ศ. 1946 โดยทอมมี วอล์กเกอร์ นักศึกษามหาวิทยาลัยเซาเทิร์นแคลิฟอร์เนีย  ประกอบด้วยโน้ตดนตรี 6 ตัว เล่นซ้ำไปมาด้วยทรัมเปต หรือออร์แกน  นิยมเล่นในระหว่างการแข่งขันบาสเกตบอล เบสบอล และฮอกกีน้ำแข็ง  โดยเฉพาะในขณะที่ทีมรุกกำลังบุกเข้าทำคะแนน

บ็อบบี เคนต์ อดีตผู้อำนวยการฝ่ายดนตรีของทีมอเมริกันฟุตบอลแซนดีเอโก ชาร์จเจอรส์ อ้างว่าเขาเป็นผู้แต่งชาร์จแฟนแฟร์ ขึ้นในปี ค.ศ. 1978 และเรียกร้องค่าลิขสิทธิ์จากเอ็นเอฟแอล เอ็นบีเอ เมเจอร์ลีก เอ็นซีเอเอ เอ็นเอชแอล ที่นำเพลงนี้มาใช้  

## อ้างอิง

## แหล่งข้อมูลอื่น
* ตัวอย่าง ชาร์จ! แฟนแฟร์

หมวดหมู่:เพลงกีฬา
หมวดหมู่:เพลงเชียร์
หมวดหมู่:กีฬาในสหรัฐ
คนรวยรวยขึ้นและคนจนจนลง

"**คนรวยรวยขึ้นและคนจนจนลง**" (หรือการเรียงคำอย่างอื่นที่ให้ความหมายเหมือนกัน) เป็นวลีและภาษิตใช้บ่อยในการอภิปรายความเหลื่อมล้ำทางเศรษฐกิจ พบใช้วิพากษ์ระบบตลาดเสรีหรือทุนนิยมในสาระสำคัญของระบบสังคมนิยมมากที่สุด โดยแสดงความหลีกเลี่ยงไม่ได้ของสิ่งที่คาร์ล มาร์กซ์เรียกว่า กฎแนวโน้มกำไรลดลง กฎแห่งความยากจนเพิ่มขึ้น และกฎการรวมทุนเข้าสู่ศูนย์กลาง

## อ้างอิง

หมวดหมู่:สังคมนิยม
หมวดหมู่:การกระจายรายได้
หมวดหมู่:ความเหลื่อมล้ำทางเศรษฐกิจ
รหัสยลัทธิ

**รหัสยลัทธิ**  หรือ **ลัทธิรหัสยนิยม** () คือลัทธิหรือความเชื่อที่ว่ามีรหัสยภาวะ (mystery) เป็นภาวะความจริงหรือคุณค่าบางอย่างซึ่งบุคคลจะรู้ได้ด้วยการใช้ความสามารถพิเศษเหนือกว่าการรับรู้โดยทั่วไปของมนุษย์ เช่น การเข้าฌาน การเข้าถึงพระเจ้า เป็นต้น ผู้ที่เข้าถึงรหัสยภาวะนี้ได้เรียกว่า **รหัสยิก** (mystic)

## ความเข้าใจในปัจจุบัน
ความหมายของรหัสยลัทธิในปัจจุบันมาจากลัทธิเพลโตนิยมหรือลัทธินีโอเพลโตนิยมที่ใช้หมายถึงพิธีรับสมาชิกใหม่ของชาวอิลูซิส ซึ่งเป็นพิธีการรับเข้าสู่ความจริงและประสบการณ์ทางจิตวิญญาณ เพื่อแสวงหาการเป็นหนึ่งเดียวกับความตระหนักรู้เรื่องความเป็นจริงอันติมะ เทวสภาพ ความจริงทางจิตวิญญาณ หรือพระเจ้า โดยใช้ประสบการตรง การรู้เอง สัญชาตญาณ หรือดุลยพินิจ โดยปกติรหัสยลัทธิจะเน้นการปฏิบัติที่มุ่งสู่ประสบการณ์เหล่านี้ รหัสยนิยมอาจยึดแนวคิดแบบทวินิยมที่ถือว่าตัวตนกับพระเจ้าแตกต่างกัน หรืออาจเป็นอทวินิยมก็ได้ 

ศาสนาใหญ่ ๆ หลายศาสนาในโลกก็เกิดมาจากคำสอนของศาสดาซึ่งเป็นรหัสยิก เช่น พระพุทธเจ้า พระเยซู เล่าจื๊อ พระกฤษณะ เป็นต้น ศาสนาส่วนมากจึงสอนเรื่องประสบการณ์เชิงรหัสยะด้วย โดยอย่างน้อยที่สุดก็สอนจะแก่ศาสนิกเฉพาะในวงจำกัด ไม่เปิดเผยให้รู้โดยทั่วไป คำว่า enlightenment ในภาษาอังกฤษก็หมายปรากฏการณ์ในลักษณะนี้ ส่วน “การตรัสรู้” ในทางพระพุทธศาสนาก็ใช้หมายถึงปรากฏการณ์การบรรลุในแบบรหัสยะเช่นกัน (แม้จะไม่เน้นใช้ศรัทธาอย่างรหัสยลัทธิอื่น ๆ)

หลาย ๆ ศาสนาในปัจจุบันมีโครงสร้างองค์กรที่เป็นสถาบันมากขึ้น มีการปกครองตามลำดับชั้นบังคับบัญชา และยึดถือคัมภีร์เป็นแหล่งความรู้หลักที่ศาสนิกชนต้องเคารพและปฏิบัติตามอย่างเคร่งครัด ทำให้ความรู้เชิงรหัสยะภายในศาสนากลายเป็นความเชื่อที่ไม่เป็นที่ยอมรับไป

## อ้างอิง

หมวดหมู่:รหัสยลัทธิ
หมวดหมู่:ปรัชญาศาสนา
หมวดหมู่:คุยหลัทธิ
งูสมิงทะเล

**งูสมิงทะเล** หรือ **งูสามเหลี่ยมทะเล** () เป็นสกุลของงูทะเลที่มีขนาดใหญ่สกุลหนึ่ง ใช้ชื่อสกุลว่า *Laticauda* อยู่ในวงศ์งูพิษเขี้ยวหน้า (Elapidae)

โดยงูในสกุลนี้ ยังจัดว่าเป็นงูทะเลที่สามารถเลื้อยบนขึ้นมาบนบกได้ ด้วยเกล็ดท้องยังมีอยู่และค่อนข้างกว้างอย่างน้อยประมาณครึ่งหนึ่งของความกว้างลำตัว ทำให้สามารถเลื้อยขึ้นบนหาดทรายได้บ้าง นอกจากนี้ยังมีการสืบพันธุ์ด้วยการวางไข่โดยขึ้นมาวางไข่บนบก โดยจะไปวางไข่ในในโพรงหินหรือพนังถ้ำ

มีรูปร่างโดยรวม มีหัวขนาดเล็ก ปากมีขนาดเล็ก ปลายหางแผ่แบนเหมือนครีบปลา เพื่อใช้ในการว่ายน้ำ ลำตัวมีลายปล้องดำสลับกันไปทั้งทั่ว จัดเป็นงูที่มีขนาดใหญ่ โดยมีความยาวได้ถึงเกือบ 3 เมตร

งูสมิงทะเลพบกระจายพันธุ์อยู่ในทะเลที่ใกล้กับชายฝั่ง จะอาศัยหากินตามแนวปะการัง เป็นงูที่ว่ายได้ช้า จึงไม่สามารถจับปลาที่ว่ายไปมากินเป็นอาหารได้ จึงหาอาหารที่หลบซ่อนตามซอกหลีบปะการัง พบได้ตั้งแต่ทะเลในแถบเอเชียใต้, เอเชียตะวันออกเฉียงใต้ จนถึงหมู่เกาะโซโลมอน หรือเกาะอื่น ๆ ในแถบโอเชียเนีย และเอเชียตะวันออก มีเพียงชนิดเดียวเท่านั้นที่อาศัยอยู่ในทะเลสาบน้ำจืดบนหมู่เกาะโซโลมอน

## ชนิด
**[[Laticauda colubrina]]*  (Schneider, 1799)
**[[Laticauda crockeri]]* Slevin, 1934  
**[[Laticauda frontalis]]* (De Vis, 1905) 
**[[Laticauda guineai]]* Heatwole, Busack & Cogger, 2005 
**[[Laticauda laticaudata]]* (Linnaeus, 1758)
**[[Laticauda saintgironsi]]* Cogger & Heatwole, 2006 
**[[Laticauda schistorhynchus]]* (Guenther, 1874) 
**[[Laticauda semifasciata]]* (Reinwardt in Schlegel, 1837) 

## อ้างอิง

## แหล่งข้อมูลอื่น
*
หมวดหมู่:งูทะเล
ลำดับการดำเนินการ

ในวิชาคณิตศาสตร์และวิทยาการคอมพิวเตอร์ **ลำดับการดำเนินการ**เป็นกฎใช้จัดลำดับการคิดคำนวณเครื่องหมายทางคณิตศาสตร์ในนิพจน์หรือสมการที่มีความกำกวมก่อนหลัง

ตัวอย่างการดำเนินการทั่วไปในคณิตศาสตร์ที่ใช้ในการอธิบายลำดับความสำคัญได้แก่ เลขยกกำลัง(**^n** หรือ **<sup>n</sup>**) วงเล็บ(**()** หรือ **[]**)การคูณ (**×**) การหาร (**÷**) การลบ (**−**) และ  การบวก (**+**)  

เป็นที่ตกลงกันโดยนักคณิตศาสตร์ทั่วโลกว่าลำดับของการดำเนินการต้องเป็นความเข้าใจที่ตรงกัน เพื่อให้การแก้ปัญหาทางคณิตศาสตร์ที่มีการดำเนินการมากกว่าหนึ่งครั้งเป็นไปอย่างถูกต้อง ไม่เช่นนั้นคำตอบที่ได้จะผิดเพี้ยนไป

## กฎพื้นฐาน
การดำเนินการทางคณิตศาสตร์ต้องดำเนินการตามลำดับหัวข้อดังต่อไปนี้ในนิพจน์คณิตศาสตร์ **จากซ้ายไปขวา**

ลำดับการดำเนินการ หรือวิธีการดำเนินการทางคณิตศาสตร์ วิทยาศาสตร์ เทคโนโลยี และภาษาโปรแกรมทางคอมพิวเตอร์ แสดงดังนี้ คือ
# ดำเนินการในวงเล็บก่อน จากซ้ายไปขวา
# เลขยกกำลัง และ ราก จากซ้ายไปขวา
# การคูณ และ หาร จากซ้ายไปขวา
# การบวก และ การลบ จากซ้ายไปขวา

### วงเล็บและเลขยกกำลัง

เมื่อพบวงเล็บหรือเลขยกกำลังในนิพจน์ ให้ดำเนินการคำนวณนิพจน์ย่อยที่อยู่ในวงเล็บหรือคำนวณเลขยกกำลังก่อน

**ตัวอย่าง**:
:(2 + 3) * (4 -1) + 23
:**(2 + 3)** * (4 -1) + 23
:5 * (4 -1) + 23
:5 * **(4 -1)** + 23
:5 * 3 + **2<sup>3</sup>**
:5 * 3 + 8
:15+ 8
:23

### การคูณและการหาร
คำนวณผลคูณและผลหารในนิพจน์ พึงระวังว่าการคูณไม่ได้จำเป็นต้องทำก่อนการหาร การดำเนินการที่ถูกต้องเมื่อพบเครื่องหมายคูณและเครื่องหมายหารต่อเนื่องกันคือต้องทำจากซ้ายไปขวาเสมอ

**ตัวอย่าง** : 5 * 4 - 9 / 3

: (**5 * 4**) - (**9 / 3**)
: 20 - 3
: 17

### การบวกและการลบ
ลำดับสุดท้ายคือการบวกและการลบ เช่นเดียวกับการคูณและการหาร การบวกและการลบทำจากซ้ายไปขวาเสมอ

### ตัวอย่างเมื่อคำนวณตามกฎทั้งหมด

:(1 + 8) * (4 - 1) + 16 / 23
:**(1 + 8)** * (4 - 1) + 16 / 23
:9 * **(4 - 1)** + 16 / 23
:9 * 3 + 16 / **2<sup>3</sup>**
:9 * 3 + 16 / 8
:**9 * 3** + 16 / 8
:27 + **16 / 8**
:27 + 2
:29

หมวดหมู่:คณิตศาสตร์
หมวดหมู่:เลขคณิตมูลฐาน
ภาษาลัมกัง

**ภาษาลัมกัง** (Lamkang language) มีผู้พูดในอินเดีย 10,000 คน (พ.ศ. 2542) ในรัฐมณีปุระทางตะวันออกเฉียงใต้ และมีในพม่าตามแนวชายแดนอินเดียแต่ไม่ทราบจำนวน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาฮินดีหรือภาษาอังกฤษได้ และเข้าใจภาษามณีปุระได้ ในอินเดียเขียนด้วยอักษรละติน ในพม่าเขียนด้วยอักษรพม่า เรียงประโยคแบบประธาน-กรรม-กริยา ใช้ปรบท คำคุณศัพท์ตามหลังคำนาม
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศอินเดีย
หมวดหมู่:ภาษาในประเทศพม่า
ภาษาฮรังโกล

**ภาษาฮรังโกล** (Hrangkhol language) มีผู้พูดทั้งหมด 26,820 คน พบในพม่า 8,120 คน (พ.ศ. 2543) กำลังลดจำนวนลง พบในอินเดีย 18,700 คน (พ.ศ. 2543) ในรัฐอัสสัม รัฐตรีปุระ และบางส่วนในรัฐมิโซรัมและรัฐมณีปุระ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้กำลังลดลง โดยหันไปพูดภาษามีโซ ภาษาฮินดี ภาษาอังกฤษ หรือภาษาอัสสัม
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศอินเดีย
หมวดหมู่:ภาษาในประเทศพม่า
ภาษาอนัล

**ภาษาอนัล** (Anal language) หรือ**ภาษานามฟัว** มีผู้พูดในอินเดีย 13,900 คน (พ.ศ. 2544) ทางตะวันออกเฉียงใต้ของรัฐมณีปุระ อาจจะมีผู้พูดภาษานี้ในพม่าและบังกลาเทศ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน ผู้พูดภาษานี้พูดภาษามณีปุระได้ด้วย
## ตัวอย่างคำศัพท์
ต่อไปนี้เป็นตัวอย่างคำศัพท์ในภาษาอนัล 

## อ้างอิง

## บรรณานุกรม
*
*

หมวดหมู่:ภาษาในประเทศอินเดีย
หมวดหมู่:ภาษาในประเทศพม่า
หมวดหมู่:ภาษาในประเทศบังกลาเทศ
กองทัพเรือเยอรมัน

[thumb|right|สมาชิกทีมขึ้นเรือกองทัพเรือเยอรมัน โดยได้รับมอบหมายปฏิบัติหน้าที่รักษาความปลอดภัยด้วยปืนพก [Heckler & Koch P8|พี 8]]

**กองทัพเรือเยอรมัน** () เป็นกองทัพเรือแห่งประเทศเยอรมนี และเป็นส่วนหนึ่งของบุนเดิสแวร์ (กองทัพเยอรมัน)

## หน้าที่
กองทัพเรือเยอรมันเป็นส่วนหนึ่งของกองทัพเยอรมัน และร่วมเป็นอันหนึ่งอันเดียวกับพันธมิตรนาโต้ ภารกิจกองทัพนี้ยังรวมถึงการมีส่วนร่วมในการรักษาความสงบกับการดำเนินงานบังคับให้เกิดสันติภาพ ตลอดจนการป้องกันอาณาเขตของเยอรมนีและพันธมิตร

## ปัจจุบัน
#### อากาศยาน

อากาศยานติดอาวุธแห่งกองทัพเรือเยอรมันมีชื่อเรียกกันว่า มารีเนอฟรีเกอร์ โดยมีอากาศยานมารีเนอฟรีเกอร์ปฏิบัติการรวมทั้งสิ้น 52 ลำ

## การพัฒนาในอนาคต
* มีการพัฒนาใหม่ที่เรียกว่า "Mehrzweckeinsatzschiff" (เรือหลากภารกิจ) ได้รับการประกาศขึ้นในเดือนมกราคม ค.ศ. 2009 
*กองทัพเรือเยอรมันมีคำสั่งซื้อเฮลิคอปเตอร์อเนกประสงค์รุ่น เอนเอชไอ เอนเอช 50 (NHI NH-90) จำนวนกว่า 50 ลำ โดยคาดว่าจะนำมาทดแทน เวสแลนด์ ซีคิงทั้งหมด โดยมีออเดอร์แรกจำนวนกว่า18ลำ

## สมุดภาพ

ไฟล์:Lockheed Martin P3-C Orion l.jpg|พี3-ซี โอไรออน
ไฟล์:60-07 RIAT Bthebest.JPG|พี3-ซี โอไรออน
ไฟล์:Westland Lynx Bundesmarine 2005.jpg|ซีลิงซ์ เอ็มเค 88เอ


## อ้างอิง

## แหล่งข้อมูลอื่น
* Official Website of German Navy in English
* Die Flotte 2006 – official fleet listing and presentation in German and English
* Uniforms
*

ย
ย
หมวดหมู่:บุนเดิสแวร์
ไฟลต์ออฟเดอะคองคอดส์

**ไฟลท์ออฟเดอะคองคอร์ดส์** (Flight of the Conchords) เป็นคู่ดูโอตลกจากนิวซีแลนด์ประกอบด้วย เบรต แม็คเคนซีย์ และ เจเมน เคลเมนต์ ที่เล่นทั้งตลกและดนตรี จนกลายเป็นส่วนสำคัญของบีบีซีเรดีโอซีรีส์ และเป็นซีรีส์ชุดอเมริกันซึ่งฉายใน ช่อง HBO ในปี ค.ศ. 2007 โดยให้ชื่อว่า ไฟลท์ออฟเดอะคองคอร์ดส์

หมวดหมู่:กลุ่มดนตรีสัญชาตินิวซีแลนด์
หมวดหมู่:กลุ่มดนตรีที่ก่อตั้งในปี พ.ศ. 2541
รายชื่อเทศบาลเมืองในประเทศไทยเรียงตามจำนวนประชากร

**รายชื่อ[[เทศบาลเมือง]]ในประเทศไทยเรียงตามจำนวน[[ประชากร]]** (ข้อมูลประชากร ณ วันที่ 31 ธันวาคม พ.ศ. 2567 จากสำนักบริหารการทะเบียน กรมการปกครอง)

## ดูเพิ่ม
* เทศบาลเมือง
* เทศบาลนครในประเทศไทย

## อ้างอิง

เทศบาล
วัดไตรภูมิ

**วัดไตรภูมิ** อาจหมายถึง
* **[[วัดไตรภูมิ (จังหวัดกาฬสินธุ์)|วัดไตรภูมิ]]** จังหวัดกาฬสินธุ์
* **[[วัดไตรภูมิ (จังหวัดกำแพงเพชร)|วัดไตรภูมิ]]** จังหวัดกำแพงเพชร
* **[[วัดไตรภูมิ (ตำบลไชยบุรี)|วัดไตรภูมิ]]** ตำบลไชยบุรี อำเภอท่าอุเทน จังหวัดนครพนม
* **[[วัดไตรภูมิ (ตำบลท่าอุเทน)|วัดไตรภูมิ]]** ตำบลท่าอุเทน อำเภอท่าอุเทน จังหวัดนครพนม
* **[[วัดไตรภูมิ (จังหวัดบึงกาฬ)|วัดไตรภูมิ]]** จังหวัดบึงกาฬ
* **[[วัดไตรภูมิ (จังหวัดบุรีรัมย์)|วัดไตรภูมิ]]** จังหวัดบุรีรัมย์
* **[[วัดไตรภูมิ (อำเภอเมืองเพชรบูรณ์)|วัดไตรภูมิ]]** อำเภอเมืองเพชรบูรณ์ จังหวัดเพชรบูรณ์
* **[[วัดไตรภูมิ (อำเภอหล่มสัก)|วัดไตรภูมิ]]** อำเภอหล่มสัก จังหวัดเพชรบูรณ์
* **[[วัดไตรภูมิ (จังหวัดมุกดาหาร)|วัดไตรภูมิ]]** จังหวัดมุกดาหาร
* **[[วัดไตรภูมิ (อำเภอจตุรพักตรพิมาน)|วัดไตรภูมิ]]** อำเภอจตุรพักตรพิมาน จังหวัดร้อยเอ็ด
* **[[วัดไตรภูมิ (อำเภอพนมไพร)|วัดไตรภูมิ]]** อำเภอพนมไพร จังหวัดร้อยเอ็ด
* **[[วัดไตรภูมิ (อำเภอสุวรรณภูมิ)|วัดไตรภูมิ]]** อำเภอสุวรรณภูมิ จังหวัดร้อยเอ็ด
* **[[วัดไตรภูมิ (อำเภอวานรนิวาส)|วัดไตรภูมิ]]** อำเภอวานรนิวาส จังหวัดสกลนคร
* **[[วัดไตรภูมิ (ตำบลอากาศ)|วัดไตรภูมิ]]** ตำบลอากาศ อำเภออากาศอำนวย จังหวัดสกลนคร
* **[[วัดไตรภูมิ (ตำบลวาใหญ่)|วัดไตรภูมิ]]** ตำบลวาใหญ่ อำเภออากาศอำนวย จังหวัดสกลนคร
* **[[วัดไตรภูมิ (ตำบลโพนงาม)|วัดไตรภูมิ]]** ตำบลโพนงาม อำเภออากาศอำนวย จังหวัดสกลนคร

ไตรภูมิ
นักสถิติ

**นักสถิติ** เป็นบุคคลซึ่งทำงานกับสถิติทางทฤษฎีหรือประยุกต์ วิชาชีพนี้มีทั้งในภาคเอกชนและรัฐบาล แก่นของงานคือการวัด ตีความและอธิบายรูปแบบโลกและกิจกรรมมนุษย์ในสถิตินั้น สาขานี้มีประวัติศาสตร์ร่วมกันกับสังคมศาสตร์ปฏิฐานนิยมอย่างมาก แต่บ่อยครั้งเน้นกับวิธีทางคณิตศาสตร์ขั้นสูงมากกว่า

การรวมความรู้ทางสถิติกับความชำนาญในวิชาอื่นมีทั่วไป การนำไปใช้ก็หลากหลาย นักสถิติสามารถใช้ความรู้ของตนกับการผลิต วิจัย การเงิน การแพทย์ สิ่งแวดล้อมที่สร้างขึ้นและตามธรรมชาติ การประกันภัยและรัฐบาล พวกเขามักถูกว่าจ้างให้สนับสนุนการตัดสินใจเกี่ยวกับการจัดการหรือดูแลการควบคุมคุณภาพในการผลิต

## ธรรมชาติงาน
ตามข้อมูลสำนักงานสถิติแรงงานสหรัฐอเมริกา จนถึง พ.ศ. 2551 มี 22,600 งานถูกจัดเป็นนักสถิติในสหรัฐอเมริกา ในบรรดาผู้ทำงานสถิติ มีประมาณ 30% ทำงานให้กับภาครัฐ (ระดับสหพันธรัฐ รัฐหรือท้องถิ่น) นอกเหนือจากนี้ มีบุคคลอีกจำนวนไม่น้อยที่ใช้สถิติในงานของตนแต่ใช้ชื่องานนอกเหนือจากนักสถิติ อาชีพนักสถิติถูกมองว่าเป็นวิชาชีพ นักสถิติส่วนใหญ่ทำงานในสำนักงานและมีชั่วโมงทำงานปกติและดังนั้นจึงถูกมองว่าเป็น คนงานปกขาว (หมายถึง พนักงานสำนักงาน) นักสถิติส่วนน้อยทำงานอิสระเป็นผู้ให้คำปรึกษาทางสถิติ
  
งานนักสถิติส่วนมากต้องสำเร็จปริญญาโทในวิชาสถิติหรือสาขาที่เกี่ยวข้อง นักสถิติอาชีพหลายคนสำเร็จการศึกษาระดับปริญญาเอก 

## อ้างอิง

หมวดหมู่:อาชีพ
ตือร์กูมูเรช

**ตือร์กูมูเรช** (, ; , ) เป็นเมืองในประเทศโรมาเนีย ตั้งอยู่ทางตอนกลางค่อนไปทางเหนือของประเทศ จากข้อมูลประชากรในวันที่ 1 มกราคม ค.ศ. 2009 มีประชากร 145,151 คน เป็นเมืองที่มีประชากรเป็นอันดับ 16 ของประเทศ

ฮังการียอมโอนภูมิภาคที่ตั้งของเมืองนี้ให้แก่โรมาเนียหลังสงครามโลกครั้งที่หนึ่ง แต่กลับมาเป็นส่วนหนึ่งของฮังการีอีกครั้ง พร้อมกับทางตอนเหนือทรานซิลเวเนียระหว่างสงครามโลกครั้งที่สอง ระหว่างปี ค.ศ. 1940-1945

## ภูมิอากาศ

## อ้างอิง

## แหล่งข้อมูลอื่น

* เว็บไซต์เทศบาล 
* 

หมวดหมู่:เมืองในประเทศโรมาเนีย
พลู

**พลู** อาจหมายถึง
* พลู (พืช) พืชชนิดหนึ่ง
* พลู (ตัวละคร) ตัวละครจากเรฟ ผจญภัยเหนือโลก

## ดูเพิ่ม
* ตลาดพลู (แก้ความกำกวม)
* สวนพลู
* บางพลู
พระยาเพชรบุรี (เรือง)

**พระยาสุรินทฦๅไชย อภัยพิริยบรากรมพาหะ (เรือง)** เป็นเจ้าเมืองเพชรบุรีคนสุดท้ายในสมัยกรุงศรีอยุธยา

## ประวัติ
พระยาเพชรบุรีมีนามเดิมว่า เรือง ตั้งบ้านเรือนอยู่ ณ ตำบลบ้านสวนตาล หลังวัดพนัญเชิง เป็นพระญาติในสมเด็จกรมพระเทพามาตย์ ราชชนนีในสมเด็จพระเจ้ากรุงธนบุรี และเป็นพระญาติกับเจ้าขรัวเงิน พระชนกในสมเด็จพระศรีสุริเยนทราบรมราชินี พระอัครมเหสีในพระบาทสมเด็จพระพุทธเลิศหล้านภาลัย โดยพระยาเพชรบุรี (เรือง) นั้นสืบเชื้อสายมาแต่ตระกูลขุนนางที่รับราชการต่อเนื่องกันมาในราชสำนักหลายชั่วอายุคนแล้ว ทั้งยังเป็นตระกูลขุนนางซึ่งรู้จักกันเป็นอย่างดีในหมู่ราษฎรกรุงศรีอยุธยาเวลานั้น

เริ่มเข้ารับราชการโดยถวายตัวเป็นมหาดเล็กในกรมขุนพรพินิต (สมเด็จพระเจ้าอุทุมพร) ต่อมาสมเด็จพระเจ้าอยู่หัวบรมโกศเห็นฝีมือจึงขอตัวไปทำราชการอยู่ในพระบรมมหาราชวัง ตั้งให้เป็นขุนนางฝ่ายทหาร ว่าราชการเมืองเพชรบุรี เมื่อ พ.ศ. 2275 และเป็นขุนนางจากราชสำนักอยุธยาคนสุดท้ายที่ได้ออกไปครองเมืองเพชรบุรี

พระยาเพชรบุรี เป็นนักรบที่เก่งกล้าสามารถ เลื่องลือว่าอยู่ยงคงกระพัน ในสมัยสมเด็จพระที่นั่งสุริยาศน์อมรินทร์ กรมหมื่นเทพพิพิธ ร่วมกับเจ้าพระยาอภัยราชา พระยายมราช พระยาเพชรบุรี และหมื่นทิพเสนา วางแผนถอดสมเด็จพระที่นั่งสุริยาศน์อมรินทร์ออกจากราชสมบัติ แล้วถวายให้สมเด็จพระเจ้าอุทุมพรซึ่งทรงผนวชอยู่ครองราชย์ ต่อมาความทราบถึงสมเด็จพระที่นั่งสุริยาศน์อมรินทร์ จึงมีพระราชโองการให้กุมตัวเหล่ากบฏ พระยาเพชรบุรีรู้ข่าวจึงพาทหารไปเชิญเสด็จกรมหมื่นเทพพิพิธ หนีออกจากพระนคร แต่ก็มาถูกจับ พระยาเพชรบุรีจึงต้องพระราชอาญาเฆี่ยนแล้วจำไว้ ต่อมาเมื่อพม่ายกทัพเข้าล้อมกรุงศรีอยุธยาครั้งแรก สมเด็จพระที่นั่งสุริยาศน์อมรินทร์ มีรับสั่งให้ไปเชิญสมเด็จพระเจ้าอุทุมพรลาผนวช แล้วมอบราชสมบัติให้ เมื่อพระเจ้าอุทุมพรได้ราชสมบัติแล้ว จึงมีรับสั่งให้ปล่อยตัว เจ้าพระยาอภัยราชา พระยายมราช และ พระยาเพชรบุรี ออกมารับราชการดังเก่า ต่อมาเมืองเมาะตะมะเกิดกบฎ พระยายมราชและพระยาเพชรบุรีจึงได้ไปปราบจนพวกมอญราบคาบ

ต่อมาเมื่อพม่ายกทัพเข้าตีกรุงศรีอยุธยาครั้งหลัง พระยาเพชรบุรีได้มีหน้าที่รักษากรุง ได้รบกับทัพพม่าที่ริมวัดสังฆาวาศแล้วถูกพม่าจับกุมได้ และถูกพม่าประหารเมื่อ เดือน 12 ปีจอ พุทธศักราช 2309 

พระยาเพชรบุรี สมรสกับคุณหญิงปิ่น มีบุตรนามว่า บุญมี ในสมัยกรุงศรีอยุธยามีบรรดาศักดิ์ที่หลวงพิไชยราชา ต่อมาได้กลายเป็นแม่ทัพสำคัญของสมเด็จพระเจ้ากรุงธนบุรี และต่อมาได้รับการพระราชทานยศขึ้นเป็น เจ้าพระยาพิไชยราชา รามราชแสนญาธิบดีศรีสัชนาไลย อภัยพิริยบรากรมพาหุ เจ้าเมืองสวรรคโลก

พระยาเพชรบุรี เป็นต้นของสกุล บุญ-หลง พลางกูรหมายมั่นและกะรีวัตร (สืบลงมาทางหลวงพิไชยราชา (บุญมี))

## ในวัฒนธรรมสมัยนิยม
มีนักแสดงผู้รับบท พระยาเพชรบุรี (เรือง) ได้แก่

* ถนอม นวลอนันต์ จากละครเรื่อง ทหารเสือพระเจ้าตาก (2527)
* สุระ มูรธานนท์ จากละครเรื่อง สายโลหิต (2538)
* ปวุติ ปรัชญาภรณ์ จากละครเรื่อง สายโลหิต (2546)
* ธนา สินประสาธน์ จากละครเรื่อง ฟ้าใหม่ (2547)
* โดม สิงห์โมฬี จากละครเรื่อง ตากสินมหาราช (2550)
* ราชวัติ ขลิบเงิน จากละครเรื่อง หนึ่งด้าวฟ้าเดียว (2561)
* อนิรุต เบ็นซู จากละครเรื่อง สายโลหิต (2561)
* อนุศร คำจริง จากละครเรื่อง ศรีอโยธยา 2 (2562)

## อ้างอิง

หมวดหมู่:ขุนนางในสมัยกรุงศรีอยุธยา
หมวดหมู่:บรรดาศักดิ์ชั้นพระยา
หมวดหมู่:เจ้าเมืองเพชรบุรี
CJK

ตัวอย่างของตัวหนังสือ CJK|thumb
thumb

**CJK** เป็นการใช้คำศัพท์ ภาษาจีน, ภาษาญี่ปุ่น และภาษาเกาหลี ร่วมกัน สำหรับใช้ในด้านซอฟต์แวร์และการสื่อสารสากล

และนิยามของ **CJKV** จะหมายรวมถึง CJK ที่เพิ่มภาษาเวียดนามเข้าไปด้วย ซึ่งเป็นการประกอบภาษาเอเชียตะวันออกหลักๆเข้าไว้ด้วยกัน

## ลักษณะ
ภาษาเหล่านี้ทั้งหมดมีการปรับรูปแบบใช้รวมกัน: โดยมีระบบการเขียนภาษาเหล่านั้น หรือบางส่วนอาจใช้อักษรจีน ร่วมกับ ฮั่นจื้อในภาษาจีน, คันจิในภาษาญี่ปุ่น, ฮันจาในภาษาเกาหลี และ ฮั้นถื่อในภาษาเวียดนาม

## ดูเพิ่ม
* Complex Text Layout

## อ้างอิง
* DeFrancis, John. *[[The Chinese Language: Fact and Fantasy]]*. Honolulu: University of Hawaii Press, 1990. ISBN 0-8248-1068-6.
* Hannas, William C. *Asia's Orthographic Dilemma*. Honolulu: University of Hawaii Press, 1997. ISBN 0-8248-1892-X (paperback); ISBN 0-8248-1842-3 (hardcover).
* Lemberg, Werner: The CJK package for LATEX2ε—Multilingual support beyond babel. TUGboat, Volume 18 (1997), No. 3—Proceedings of the 1997 Annual Meeting
* Lunde, Ken. *CJKV Information Processing*. Sebastopol, Calif.: O'Reilly & Associates, 1998. ISBN 1-56592-224-7.

## แหล่งข้อมูลอื่น
* CJKV: A Brief Introduction
* Lemberg CJK article from above, TUGboat18-3
* On “CJK Unified Ideograph”, from Wenlin.com

หมวดหมู่:ภาษาจีน
หมวดหมู่:ภาษาญี่ปุ่น
หมวดหมู่:ภาษาเกาหลี
หมวดหมู่:ภาษาเวียดนาม
หญ้าดอกชมพู

**หญ้าดอกชมพู** (; ) เป็นหญ้าฤดูเดียว แตกเป็นกอ ออกรากตามข้อ สูง 50 - 100 เซนติเมตร ใบเป็นเส้นตรง มีขนเล็กน้อย ยาว 20 - 30 เซนติเมตร ดอกเป็นดอกช่อแบบพานิเคิล ยาว 10 - 20 เซนติเมตร ก้านช่อดอกผอม ดอกสีขาว สีม่วงหรือสีชมพู ดอกมีขนคล้ายเส้นไหม ออกดอกช่วงพฤศจิกายน - ธันวาคม ขยายพันธุ์ด้วยเมล็ด ชอบดินแห้ง พบในพื้นที่รกร้างและพื้นที่เกษตรกรรม แพร่กระจายในสวนสับปะรด และบริเวณปลูกพืชอื่นๆในประเทศไทย

## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative

## แหล่งข้อมูลอื่น
*Jepson Manual Treatment
*USDA Plants Profile
*Western Australian Flora 
*Grass Manual Treatment 

หมวดหมู่:หญ้า
ยา วีเอ็ลสเกอร์เด็ตเตอลันเนอ

**ยา วีเอ็ลสเกอร์เด็ตเตอลันเนอ** (; *ใช่แล้ว เรารักแผ่นดินแห่งนี้*) หรือในชื่อที่เรียกโดยทั่วไปอย่างย่อว่า **ยา วีเอ็ลสเกอร์** (Ja, vi elsker; *ใช่แล้ว เรารัก*) เป็นชื่อเพลงชาติของประเทศนอร์เวย์ บทร้องเป็นผลงานการประพันธ์ของบีเยินส์จาเนอ บีเยินซ็อน ระหว่าง ค.ศ. 2402–2411 ทำนองประพันธ์เมื่อ ค.ศ. 2407 โดย Rikard Nordraak ผู้เป็นญาติของบีเยินซ็อน เพลงนี้ได้ทำการบรรเลงต่อสาธารณชนเป็นครั้งแรกเมื่อวันที่ 17 พฤษภาคม ค.ศ. 2407 เนื่องในวาระครบ 50 ปี ของรัฐธรรมนูญแห่งราชอาณาจักรนอร์เวย์ ปกตินิยมขับร้องเฉพาะบทร้องแรกและสองบทสุดท้ายจากบทร้องทั้งหมด 8 บท

## บทร้อง



## เชิงอรรถ
* หมายเหตุแรก 7 เป็นเช่นเดียวกับเทศกาลคริสต์มาสแบบดั้งเดิมและคริสต์มาสปีใหม่ ตกแต่งห้องโถง.

## อ้างอิง

## แหล่งข้อมูลอื่น

* ยา วีเอ็ลสเกอร์เด็ตเตอลันเนอ on h2g2
* ยา วีเอ็ลสเกอร์เด็ตเตอลันเนอ จาก national-anthems.net 
* Norwegian national anthem, US source
* เพลงชาตินอร์เวย์

หมวดหมู่:เพลงชาติ
หมวดหมู่:ดนตรีนอร์เวย์
หมวดหมู่:สัญลักษณ์ของประเทศนอร์เวย์
ตรี

**ตรี** ในภาษาไทย อาจหมายถึง
* เลขสาม
* หนึ่งในอาวุธของพระนารายณ์ ซึ่งมีจักร สังข์ คทา และตรี 
* วรรณยุกต์ไทย ซึ่งมีสามัญ เอก โท ตรี จัตวา
* ชัยณรงค์ โยธา
* ภรภัทร ศรีขจรเดชา
แบรด ค็อกซ์

**แบรด ค็อกซ์** () เป็นผู้เชี่ยวชาญด้านศาสตร์คอมพิวเตอร์ และ จบดอกเตอร์ด้าน คณิตศาสตร์ทางชีววิทยา เป็นที่รู้จักกว้างขวางจากงานด้านวิศวกรรมคอมพิวเตอร์ โดยเฉพาะอย่างยิ่งการพัฒนา ภาษาอ็อบเจกทีฟ-ซี 

ได้รับปริญญาทางด้าน วิทยาศาสตร์ สาขา ออแกนิคเคมี และ คณิตศาสตร์ จากมหาวิทยาลัยเฟอร์แมน และได้รับปริญญาเอกด้าน คณิตศาสตร์ทางชีววิทยา จากมหาวิทยาลัยชิคาโก ในระหว่างที่กำลังทำโครงการด้านซอฟต์แวร์ ที่เป็นที่รู้จักคือ PDP-8 เป็นซอฟต์แวร์ที่ทำงานเลียนแบบระบบประสาทของมนุษย์ เขาทำงานให้กับ สถาบันสุขภาพและสถาบันวูดโฮลโอเชียโนกราฟิก ก่อนจะออกไปทำงานเป็นผู้เชี่ยวชาญด้านศาสตร์คอมพิวเตอร์

## รางวัลที่ได้รับ
* หลักสูตรออนไลน์ "แทมมิงดิอิเล็คทรอนิคฟรอนเทียร์" ชนะรางวัลการศึกษาทางไกลพอล อัลเลน (25,000 ดอลลาร์) ใน ค.ศ. 1998 

## อ้างอิง

## หนังสือ
* 
* 

## แหล่งข้อมูลอื่น
* Belaboring the Obvious - personal blog
* Virtual School  (historical)
*